KOMISIJAS IETEIKUMS

(2004. gada 11. oktobris)

par dioksīnu un dioksīnu tipa polihlordifenilu (PCB) fona līmeņu uzraudzību pārtikas produktos

(izziņots ar dokumenta numuru K(2004) 3462)

(Dokuments attiecas uz EEZ)

(2004/705/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu, un jo īpaši tā 211. panta otro ievilkumu,

tā kā:

Lai gan, no toksikoloģiskā viedokļa, jebkurš pieļaujamais līmenis jāpiemēro gan dioksīniem un furāniem, gan dioksīnu tipa polihlordifeniliem, pagaidām maksimālie pieļaujamie līmeņi ir noteikti vienīgi dioksīniem un furāniem, bet nav noteikti dioksīnu tipa polihlordifeniliem, jo par to izplatību ir pieejama ļoti ierobežota informācija. Iepriekš minētā regula paredz maksimālos pieļaujamos līmeņus pirmo reizi pārskatīt vēlākais līdz 2004. gada 31. decembrim, ņemot vērā jaunu informāciju par dioksīnu un dioksīnu tipa polihlordifenilu klātbūtni produktos, jo īpaši apsverot iespēju iekļaut dioksīnu tipa polihlordifenilus pieļaujamo līmeņu sarakstā.

Ir svarīgi noteikt attiecības starp dioksīniem, furāniem un dioksīnu tipa polihlordifeniliem, kas veidojas no dioksīniem atšķirīga tipa polihlordifenilu klātbūtnē, bet par tām nav pieejama pilnīga informācija. Tāpēc, kad vien iespējams, ir noderīgi analizēt arī atlasītos no dioksīniem atšķirīga tipa polihlordifenilu paraugus.

Komisijas 2002. gada 4. marta Ieteikumā 2002/201/EK par dioksīnu, furānu un dioksīnu tipa polihlordifenilu klātbūtnes samazināšanu dzīvnieku barībā un pārtikas produktos (2) , paredzēts, ka dalībvalstis nodrošina izlases veida uzraudzību attiecībā uz dioksīnu, furānu un dioksīnu tipa polihlordifenilu klātbūtni pārtikas produktos proporcionāli to veidošanās līmenim un pārtikas produktu patēriņa līmenim. Šī uzraudzība ir jāveic saskaņā ar pamatnostādnēm, ko izstrādājusi Pastāvīgā pārtikas aprites un dzīvnieku veselības komiteja. Lai nodrošinātu vienotību Eiropas Savienībā, šajās pamatnostādnēs, cita starpā, ir jāiekļauj noteikumi par rezultātu ziņošanas formātu un minimālo biežumu.

LĪDZ AR ŠO IESAKA:

Dalībvalstīm no 2004. gada līdz 2006. gada 31. decembrim veikt dioksīnu, furānu un dioksīnu tipa polihlordifenilu fona klātbūtnes uzraudzību pārtikas produktos, izmantojot analizējamo paraugu ņemšanas ieteikto biežumu gadā, kas orientējoši paredzēts I pielikumā. Paraugu ņemšanas biežumu pārskata katru gadu, ņemot vērā iegūto pieredzi.

Dalībvalstīm regulāri iesniegt Komisijai datus to apkopošanai vienā datu bāzē, ietverot informāciju un formātu, kāds paredzēts II pielikumā. Ieteicams iesniegt arī pēdējo gadu datus, kas iegūti, izmantojot analīzes metodi saskaņā ar Komisijas 2002. gada 26. jūlija Direktīvas 2002/69/EK prasībām par dioksīnu paraugu ņemšanas metodēm un analīzes metodēm dioksīnu oficiālai kontrolei, dioksīnu tipa polihlordifenilu līmeņu noteikšanu pārtikas produktos (3) , un kas atspoguļo fona līmeņus.

Dalībvalstīm, ja iespējams, veikt arī no dioksīniem atšķirīga tipa polihlordifenilu analīzi, izmantojot tos pašus paraugus.

(1) OV L 77, 16.3.2001., 1. lpp. Regulā jaunākie grozījumi izdarīti ar Regulu (EK) Nr. 684/2004 (OV L 106, 15.4.2004., 6. lpp.).

(2) OV L 67, 9.3.2002., 69. lpp.

(3) OV L 209, 6.8.2002., 5. lpp. Direktīvā grozījumi izdarīti ar Direktīvu 2004/44/EK (OV L 113, 20.4.2004., 17. lpp.).

I PIELIKUMS

Tabula. Pārskats par ieteikto analizējamo pārtikas paraugu minimālo skaitu gadā. Paraugu sadale ir veikta, ņemot vērā attiecīgās valsts ražošanu. Īpaša uzmanība ir pievērsta tādiem pārtikas produktiem, kam prognozējamas ievērojamas dioksīnu, furānu un dioksīnu tipa polihlordifenilu fona līmeņa svārstības. Īpaši attiecas uz zivīm.





Valsts (1) Skaits (2) Gaļa un gaļas produkti (3) Zivis un zivju produkti (4) Piens un piena produkti (5) Olas (6) Eļļa un tauki (7) Augļi, dārzeņi un graudaugi (8) Liellopu Cūkas Aitas Mājputnu Aknas Zivis Akvakultūras produkti Piens Sviests/siers/jo/gurts Sprostā dētas olas Brīvībā dētas olas Dzīvnieku Augu Zivju eļļa/uztura Dārzeņi Augļi Graudaugu produkti Beļģija 53 4 4 2 4 3 3 3 3 4 3 3 3 4 3 3 2 2 Dānija 66 3 5 2 3 3 15 5 3 3 3 3 2 3 6 3 2 2 Vācija 147 13 13 3 6 7 7 5 14 14 10 11 12 14 4 4 2 8 Grieķija 55 2 2 7 3 2 4 7 3 3 3 3 2 3 3 4 2 2 Spānija 151 7 9 11 7 6 33 16 3 3 7 7 4 10 5 9 10 4 Francija 168 14 8 5 15 11 18 16 12 14 12 6 6 6 3 6 4 12 Īrija 61 7 3 3 3 3 9 3 3 5 3 3 2 3 4 3 2 2 Itālija 126 10 5 5 8 5 8 14 6 3 8 15 3 7 3 12 10 4 Luksemburga 30 2 2 1 2 1 3 1 3 3 3 2 1 1 2 1 1 1 Nīderlande 88 6 6 3 6 4 14 7 5 6 7 3 3 7 3 4 2 2 Austrija 52 4 4 2 3 2 3 3 3 3 3 7 2 3 3 3 2 2 Portugāle 51 3 3 3 4 2 6 3 3 3 3 3 2 3 3 3 2 2 Somija 45 3 3 2 2 1 4 3 3 3 3 3 2 3 3 3 2 2 Zviedrija 54 3 3 2 3 2 10 3 3 3 3 3 2 3 4 3 2 2 Apvienotā Karaliste 113 7 4 10 10 4 24 12 7 4 7 3 3 5 4 3 2 4 Kopā ES 1 260 88 74 59 79 56 161 101 74 74 78 75 49 75 53 64 47 53 Islande 67 2 2 1 2 1 29 2 3 3 3 2 1 1 12 1 1 1 Norvēģija 125 3 3 2 3 3 46 28 3 3 3 3 3 3 10 3 3 3 Kopā EEZ 1 452 93 79 62 84 60 236 131 80 80 84 80 53 79 75 68 51 57 () () () () () () ()

(1) Čehija, Igaunija, Kipra, Latvija, Lietuva, Ungārija, Malta, Polija, Slovēnija un Slovākija pievienojās Eiropas Kopienai 2004. gada 1. maijā. Ieteicams, ka jaunās dalībvalstis piedalās uzraudzības programmā, cik vien ātri iespējams. Tomēr ir atzīts, ka jaunajām dalībvalstīm ieteicams paredzēt pārejas posma pasākumus, un tāpēc tām netiek izvirzīti sīki izstrādāti priekšlikumi par izlases veida uzraudzības minimālo biežumu attiecībā uz dioksīnu, furānu un dioksīnu tipa polihlordifenilu klātbūtni pārtikas produktos.

Piezīmes par tabulu

()

()

()

()

()

()

()

(2) Skaitļi, kas norādīti tabulā ir minimālie lielumi. Dalībvalstis tiek aicinātas nodrošināt lielāku skaitu paraugu. Papildu paraugus labāk ņemt no tādām pārtikas produktu kategorijām, kas ievērojami pakļautas ietekmei, tas ir, gaļas un gaļas produktiem, zivju un piena produktiem (lauku piens).

(3) Gaļa un gaļas produkti: papildus minētajām kategorijām vairāki paraugi jāņem arī no zirgu gaļas, kazu gaļas, trušu gaļas un ierobežotā daudzumā – no medījamo dzīvnieku gaļas.

(4) Zivis un zivju produkti: gan savvaļas zivju, gan akvakultūras indivīdu paraugi ir jāsadala pa sugām proporcionāli nozvejai vai ražošanai (akvakultūras gadījumā). Orientējošu informāciju par sugām raksturīgiem datiem attiecībā uz zivju un zivju produktu nozveju un ražošanu iespējams iegūt 2004. gada Eiropas Kopienu brošūrā “Fakti un skaitļi par KZP – pamatdati par kopējo zivsaimniecības politiku”.

Šos datus var izmantot kā norādi par nepieciešamo paraugu skaitu, kas jāņem dažādām zivju sugām un zivju produktiem.

Nozvejai (ieteiktais paraugu skaits dalībvalstīm ≥ 10)

Dānija: 15 paraugi 4 siļķe, 4 ziemeļu ēdamgliemene, 7 citi

Spānija: 33 paraugi 7 svītrainā tunzivs, 4 sardīne, 5 dzeltenspuru tunzivs, 2 stavrida, 2 īsspuru kalmārs, 13 citi

Francija: 18 paraugi 3 svītrainā tunzivs, 3 dzeltenspuru tunzivs, 2 sardīne, 2 saida, 2 siļķe, 6 citi

Nīderlande: 14 paraugi 4 sardinellas, 2 stavrida, 3 siļķe, 2 makrele, 3 citi

Zviedrija: 10 paraugi 5 siļķe, 4 brētliņa, 1 menca

Apvienotā Karaliste: 24 paraugi 6 makrele, 4 siļķe, 3 pikša, 2 menca, 9 citi

Akvakultūras produktiem (ieteiktais paraugu skaits dalībvalstīm ≥ 5)

Dānija: 5 paraugi 4 forele, 1 zutis

Vācija: 5 paraugi 2 ēdamgliemene, 2 forele, 1 karpa

Grieķija: 7 paraugi 3 sparīda, 2 akmensasaris, 1 ēdamgliemene, 1 cits

Spānija: 16 paraugi 8 ēdamgliemene, 3 forele, 1 sparīda, 1 austere, 1 tunzivs, 2 citi

Francija: 16 paraugi 8 austere, 4 ēdamgliemene, 3 forele, 1 karpa

Itālija: 14 paraugi 6 ēdamgliemene, 3 ēdamais gliemezis, 3 forele, 1 akmensasaris, 1 sparīda

Nīderlande: 7 paraugi 4 ēdamgliemene, 1 zutis, 1 austere, 1 vilkzivs

Apvienotā Karaliste: 9 lasis, 2 forele, 1 ēdamgliemene

(5) Piens un piena produkti: vismaz 4/5 piena paraugu ir jāņem no lauku piena (galvenokārt no govs piena). Papildus govs pienam ieteicams ņemt arī dažus citus piena un piena produktu paraugus (kazas piens u. c.).

(6) Olas: papildus vistas olām jāņem paraugi arī no pīļu, zosu un fazānu olām.

(7) Eļļa un tauki: papildus zivju eļļai ieteicams ņemt arī uz zivju eļļas bāzes (zivju un zivju aknu eļļas) gatavotu uztura bagātinātāju paraugus.

(8) Dārzeņi: galvenokārt lapu dārzeņi, bet arī kartupeļi un citi sakņu un bumbuļu dārzeņi.

Augļi: ieskaitot ogas un zemenes.